响附近番工咁耐, 都係第一次嚟食因為平時lunch time得一粒鐘, 都唔知夠時間食定夠時間等, 所以今日特登'申請'食晏少少, 一點半先嚟試, 過咗高峰期, 但係都等咗一陣啲位好迫, 但係為咗試食冇計~揀咗最出名的清湯牛腩伊麵 ($2x) 正! 牛腩好林好入味, 而且食完唔"chi"牙! 最欣賞個清湯, 唔係普通的味精湯, 好清甜, 飲多多都唔口渴, 伊麵都好味, 只係成碗分量太細, 我算細食都唔夠飽, 男生要食兩碗先夠~